People of the Philippines v. Santos, Ressa and Rappler

People of the Philippines v. Santos, Ressa and Rappler (ibig-sabihin Ang Bayan ng Pilipinas laban kay Ressa, Santos at Rappler) (R-MNL-19-01141-CR), na kilala rin bilang kasong paninirang-puri sa pamamagitan ng Internet kay Maria Ressa (kasong cyberlibel kay Maria Ressa), ay isang kapuna-punang kaso sa Pilipinas na isinampa laban kay Maria Ressa, isang makisamang may-ari () at pangulo (chief executive officer) ng Rappler, Inc. Hinatulan ng cyberlibel si Maria Ressa, kasama sa isa pang dating manunulat sa Rappler, si Reynaldo Santos Jr., ng Hukom Rainelda Estacio-Montesa ng Panrehiyong Hukuman sa Paglilitis ng Maynila, Sangay Blg. 46 noong 15 Hunyo 2020. Siya ang ikalawang tao sa Pilipinas na hinatulan sa kasong cyberlibel.

Ang kaso ay nakatuon sa isang artikulo na inilathala sa Rappler ni Reynaldo Santos, Jr. na nag-aakusa sa dating Punong Mahistrado ng Kataas-taasang Hukuman ng Pilipinas ng pagtanggap ng mga pabor mula sa Pilipino-Tsino na negosyante na si Wilfredo Keng. Ang artikulo ay inilathala nang apat na buwan bago ang batas ay umiral.

Pagkatapos niyang hinatulan ng krimen, inanunsyo ni Ressa ang kanyang intensyon na magreklamo sa Hukuman ng Apela at, kung kinakailangan, sa Kataas-taasang Hukuman ng Pilipinas. Hindi hinatulan ng krimen ang korporasyon Rappler Inc. Nguni't, si Santos, bilang ang may-akda, ay hinatulan din. Noong sinampahan si Santos ng kaso, hindi na siya nagtatrabaho bilang isang manunulat pa.

Sinabi ng hukuman na si Ressa "… ay hindi nag-alok ng isang patak ng katibayan na pinatototohanan nila ang mga imputation ng iba't ibang mga krimen sa artikulo na ipinagtatanong … [Rappler] ay basta-basta lamang inilathala ang mga ito bilang balita sa kanilang online na publikasyon nang walang paggalang kung totoo o hindi sila. " Ang paghatol ay nagargumento rin na sinadya ng Ressa na tawagan ang kanyang sarili hindi bilang punong patnugot (editor-in-chief), pero bilang ehekutibong patnugot (executive editor), sa isang pagsisikap na maiwasan ang parusahan.

Ang paghatol ay namintas ng mga organizasyon sa karapatang pantao. Tinawag ng Mataas na Komisyoner ng mga Bansang Nagkakaisa para sa Karapatang Pantao ang kaso na isang "halimbawa ng pagmamatakot" laban sa mga mamamahayag sa Pilipinas.

 Mga sanggunian 

Kategorya:2020 sa Pilipinas